CELEX: 62017CB0126
Language: da
Date: 2018-02-22 00:00:00
Title: Sag C-126/17: Domstolens kendelse (Syvende Afdeling) af 22. februar 2018 — ERSTE Bank Hungary Zrt mod Orsolya Czakó (anmodning om præjudiciel afgørelse fra Fővárosi Törvényszék — Ungarn) (Præjudiciel forelæggelse — artikel 99 i Domstolens procesreglement — forbrugerbeskyttelse — direktiv 93/13/EØF — urimelige kontraktvilkår i forbrugeraftaler — artikel 4, stk. 2, artikel 5 og artikel 6, stk. 1 — vilkår, der definerer aftalens hovedgenstand — aftale om lån optaget i udenlandsk valuta — rækkevidden af begrebet »affattet klart og forståeligt« — spørgsmål om, hvorvidt aftalen er helt eller delvist ugyldig)

23.4.2018   
            
            
               DA
            
            
               Den Europæiske Unions Tidende
            
            
               C 142/17
            
         Domstolens kendelse (Syvende Afdeling) af 22. februar 2018 — ERSTE Bank Hungary Zrt mod Orsolya Czakó (anmodning om præjudiciel afgørelse fra Fővárosi Törvényszék — Ungarn)
   (Sag C-126/17) (1)
   
   ((Præjudiciel forelæggelse - artikel 99 i Domstolens procesreglement - forbrugerbeskyttelse - direktiv 93/13/EØF - urimelige kontraktvilkår i forbrugeraftaler - artikel 4, stk. 2, artikel 5 og artikel 6, stk. 1 - vilkår, der definerer aftalens hovedgenstand - aftale om lån optaget i udenlandsk valuta - rækkevidden af begrebet »affattet klart og forståeligt« - spørgsmål om, hvorvidt aftalen er helt eller delvist ugyldig))
   (2018/C 142/22)
   Processprog: ungarsk
   
      Den forelæggende ret
   
   Fővárosi Törvényszék
   
      Parter i hovedsagen
   
   
      Sagsøger: ERSTE Bank Hungary Zrt
   
      Sagsøgt: Orsolya Czakó
   
      Konklusion
   
   
               1)
            
            
               Artikel 4, stk. 2, og artikel 5 i Rådet direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at vilkårene i en låneaftale indgået mellem en forbruger og en bank i en medlemsstat opfylder kravet i disse bestemmelser om, at kontraktvilkår skal være affattet klart og forståeligt, når det pengebeløb, som skal stilles til rådighed for denne forbruger som kontopenge angivet i en udenlandsk valuta, der er fastsat i forhold til den aftalte udbetalingsvaluta, er angivet klart. For så vidt som fastsættelsen af dette beløb afhænger af valutakursen på tidspunktet for frigivelsen af midlerne, kræves det, at metoderne til beregning af det faktiske lånebeløb og fastsættelse af valutakursen er gennemsigtige, således at en almindeligt oplyst, rimeligt opmærksom og velunderrettet gennemsnitsforbruger på grundlag af klare og forståelige kriterier kan forudse, hvilke økonomiske følger — heriblandt navnlig de samlede omkostninger i forbindelse med lånet — aftalen kan få for ham.
            
         
               2)
            
            
               Artikel 6, stk. 1, i direktiv 93/13 skal fortolkes således, at såfremt en national ret fastslår, at vilkår i en låneaftale indgået mellem en forbruger og en bank, såsom vilkårene i hovedsagen, er urimelige, er denne bestemmelse ikke til hinder for, at denne ret erklærer hele den pågældende aftale for ugyldig, hvis den ikke kan opretholdes efter ophævelsen af disse vilkår.
            
         
      (1)  EUT C 221 af 10.7.2017.